b'\n_START_ARTICLE_\nTao-Klard\xc5\xbeetija\n_START_SECTION_\nGeografija\n_START_PARAGRAPH_\nTao-Klard\xc5\xbeetijos regionas u\xc5\xbeima kalnuotas sritis, kurias sudaro Ma\xc5\xbeasis Kaukazas ir kitos kaln\xc5\xb3 grup\xc4\x97s. Arsiani kalnai dalija region\xc4\x85 \xc4\xaf rytin\xc4\x99 ir vakarin\xc4\x99 dalis. Vakarin\xc4\x97je dalyje i\xc5\xa1skiriami ma\xc5\xbeesni regionai Tao, Klard\xc5\xbeetija, \xc5\xa0av\xc5\xa1etija, Ad\xc5\xbearija, o rytin\xc4\x97je\xc2\xa0\xe2\x80\x93 Meschetija, Eru\xc5\xa1etija, D\xc5\xbeavachetija, Artaanija, Kola.\n_START_SECTION_\nIstorija\n_START_PARAGRAPH_\nApie 3000\xc2\xa0m. pr. m. e. regionas priklaus\xc4\x97 bronzos am\xc5\xbeiaus Kuros-Arakso kult\xc5\xabrai. I t\xc5\xabkst. pr. m. e. regione gyveno protogruzini\xc5\xa1kos tautos, kurios buvo suk\xc5\xabrusios Diaochi, Kolchid\xc4\x97s ir Iberijos valstybes.\n_START_SECTION_\nNepriklausomyb\xc4\x97s netekimas\n_START_PARAGRAPH_\n1551\xc2\xa0m. Samcch\xc4\x97s atabegatas buvo inkorporuotas \xc4\xaf Osman\xc5\xb3 imperij\xc4\x85, nors kai kurios atabegato dalys buvo prijungtos v\xc4\x97liau. Regione prad\xc4\x97ta intensyvi islamizacija bei tiurkizacija, ba\xc5\xbeny\xc4\x8dios paverstos me\xc4\x8det\xc4\x97mis, atsirado daug gruzin\xc5\xb3 musulmon\xc5\xb3._NEWLINE_1801\xe2\x80\x931810\xc2\xa0m. Rusijai prijungus Kartlijos, Kachetijos, Imeretijos karalystes, po 1877-1878\xc2\xa0m. Rusijos-Turkijos kar\xc5\xb3, prie jos teritorijos buvo prijungta ir Tao-Klard\xc5\xbeetija. Ta\xc4\x8diau 1918\xc2\xa0m. Brest-Litovsko sutartimi dalis istorinio Tao-Klard\xc5\xbeetijos regiono buvo atiduota Turkijai. Nors Gruzijos Demokratin\xc4\x97 Respublika 1918\xe2\x80\x931922\xc2\xa0m. i\xc5\xa1saugojo \xc5\xa1ias teritorijas, ta\xc4\x8diau stodama \xc4\xaf TSRS, buvo priversta jas atiduoti Turkijai. Tokia situacija yra i\xc5\xa1likusi ir dabar. Turki\xc5\xa1koje dalyje gyventojai gruzinai buvo islamizuoti ir sutiurkinti. Gruzijos pus\xc4\x97je \xc5\xa1iame regione gyvena ypa\xc4\x8d daug musulmon\xc5\xb3, arm\xc4\x97n\xc5\xb3, ad\xc5\xbear\xc5\xb3.'